על פי גדעון עפרת, כהן שימש, החל משנת 1940, כאחראי על סדנת הדפס-האבן של "בצלאל החדש" וכמורה בתחום זה. הוא לימד בבית הספר עד עד לשנת 1960. במקביל הועסק גם ב"מפעל השכפול" של האוניברסיטה העברית. בשנת 1955 בקירוב הקים את הסדנה לדפוס-אבן בכפר האמנים עין הוד. הוא אף עבר להתגורר שם באופן חלקי. ב-1955 גם הדפיס הדפסי-אבן של אביגדור אריכא, ששובצו במהדורה של הסיפור "ספיח" מאת חיים נחמן ביאליק בהוצאת מוסד ביאליק. ב-1963-1962 פרש גם מעבודתו באוניברסיטה. במרץ 1964 נפטר ונקבר בהר המנוחות בירושלים. בשנת 1968 ראה אור "מדריך טכני לליטוגרפיה" שכתב בהוצאת אגף הנוער של מוזיאון ישראל.
Movieline
Movieline (בתרגום לעברית: קו הסרטים) היה אתר אינטרנט ולשעבר מגזין קולנוע ובידור מודפס. המגזין רכש הצלחה גדולה, תחילה כהוצאה מקומית בלוס אנג'לס, שהושק בשנת 1985, ומאוחר יותר, בשנת 1989, הופץ בקנה מידה לאומי.
המגזין נודע מאוד גם בקרב מבקרים רבים שאינם עובדים בו, כאשר זכה להתייחסות כמעט פולחנית מצדם. עם זאת, ככל שחלפו השנים, התחלפה ההנהלה של המגזין והמכירות שלו החלו להתדרדר, עד כדי כך שבשנת 2009 ההוצאה המודפסת נסגרה. המגזין שרד רק משום שחברת PMC האמריקאית רכשה חלק מהזכויות על המגזין מעט קודם לכן, בספטמבר 2008. החברה מימנה הוצאה אינטרנטית של המגזין, ועם עידן האינטרנט שהחל לתפוס תאוצה העיתון צבר פופולריות גבוהה מאוד באינטרנט. אף על פי כן, גם הגרסה האינטרנטית של העיתון נסגרה לבסוף בשנת 2014 מפאת בעיות תקציב.
בין כותבי העבר של המגזין במרוצת השנים נמנים ג'ו קווין, סטיבן פרבר, מרתה פרנקל וסטיבן רבלו.
צ'ארלס הנרי רוס
צ'ארלס הנרי רוס (באנגלית: Charles Henry Ross) היה עורך, סופר וקומיקסאי בריטי, שנודע בזכות יצירת הקומיקס אלי סלופר שהיה מהחלוצים בתחום.
ביוגרפיה.
רוס נולד בשנת 1835 בעיר לונדון, הממלכה המאוחדת של בריטניה הגדולה ואירלנד.
עם השנים נמשך רוס לכיוון העיתונות עד שבשנת 1867 התקבל לעבודה במגזין הקומי הבריטי "ג'ודי", שהיווה את המתחרה המשמעותי ביותר למגזין פאנץ'. במסגרת העיתון פרסם את אחת מדמויות הקומיקס הראשונות אי פעם - אלי סלופר. תחילה אייר בעצמו את רצועות הקומיקס שכתב, אולם מהר מאוד שותפתו ובת זוגו לעתיד אמיליה דה טסלר (בשם הבדוי מרי דוואל) קיבלה עליה את מלאכת הציור, בעוד שרוס המשיך לחבר את התוכן שברצועות. ייתכן שטסלר ורוס נישאו בשלב מסוים, ולשניים נולד בן בשם צ'ארלס.
לאחר מספר שנים בעיתון התקדם רוס לתפקידים בכירים, עד שלבסוף היה לעורך הראשי של המגזין. במסגרת תפקידו כעורך גם פרסם מספר טורים ורצועות קומיקס שזכו להצלחה. עד לסוף חייו איגד רוס את רצועות הקומיקס שפרסם בעצמו ויחד עם אשתו בשישה ספרים.
רוס נפטר ב-12 באוקטובר 1897, כשבע שנים אחרי אשתו, בלונדון.
עתיל
עתיל (בערבית: عتيل) היא עיירה פלסטינית בנפת טול כרם במזרח יהודה ושומרון, כ-12 ק"מ צפונית מזרחית לטולכרם. עתיל מהווה נקודת החיבור בין הכפרים האחרים לטולכרם. העיירה גובלת בעילאר במזרח; באקה א-שרקייה מצפון; הקו הירוק ממערב; ודיר אל-ע'וסון מדרום. ההרים המקיפים את העיירה כוללים את הרי נבהאן, עבורה, אסאד ושחאדה. גובה העיירה הוא 100 מטרים מעל פני הים, ושטחה הוא 7.337 קמ"ר.
היסטוריה.
שרידי כלי חרס נמצאו בסביבת הכפר מהתקופות הברונזה התיכונה, הברזל, הפרסית, ההלניסטית , הרומית, הביזנטית והמוסלמית. בנוסף על כך, נמצאו רצפות פסיפס ופירי עמודים מכנסייה, יחד עם בורות שנחפרו בסלע. כמו כן נמצאו מספר מערות.
בשנת 1179 הכפר הוזכר במקורות הצלבניים בשם "אזאתיל". במרץ 1265, כאשר העניק הסולטן ביברס לקציניו אדמות, הוא העניק את עתיל "לאטבק פאריס אלדין אוקטאי אל-סאלחי".
עתיל (כמו שאר ארץ ישראל) נכבש על ידי האימפריה העות'מאנית בשנת 1517. במפקד האוכלוסין של שנת 1596 הוא היה חלק "מהנהיה" ("מחוז המשנה") של ג'בל סאמי שהיה תחת הנהלת "הליווה" ("מחוז")) של שכם. בכפר התקיימו 59 משקי בית, כולם של מוסלמים, כשרובם עסקו בחקלאות. הכפר שילם בסך הכל 14,872 אקצ׳ה בשנה לשלטונות העות׳מאניים.
בשנת 1882 הקרן לחקר ארץ ישראל פרסמה את מפת הקרן לחקר ארץ ישראל, שתיארה את הכפר כממוקם על גבעה בשולי המישור, ומוקף חורשה קטנה של עצי זית, ונהנה על ידי מי בורות.
במפקד האוכלוסין של ארץ ישראל בשנת 1922 שנערך על ידי שלטונות המנדט הבריטי, מנתה עתיל כ-1,656 תושבים, כולם מוסלמים.
בסקר הכפרים 1945 בארץ ישראל אוכלוסיית עתיל מנתה כ-2,650 תושבים מוסלמים והכפר השתרע על 7,337 דונם. 4,011 דונם היו מטעים וקרקע להשקיה, 2,527 שימשו לגידול דגנים שונים, ואילו 86 דונם היו אדמות בנויות.
בשנת 1961 מנתה האוכלוסייה כ-4,087 נפש.
לפי הלשכה הפלסטינית המרכזית לסטטיסטיקה, בשנת 2007 התגוררו בכפר כ-9,038 איש.
קימל
אגה בוהר
מנצ'סטר סיטי (כדורגל נשים)
מועדון הכדורגל מנצ'סטר סיטי נשים (באנגלית: Manchester City Women's Football Club), ובקיצור מנצ'סטר סיטי נשים, הוא מועדון כדורגל נשים אנגלי מהעיר מנצ'סטר, המשחק בסופר ליג - ליגת העל האנגלית. המועדון נוסד בשנת 1988 בשם מנצ'סטר סיטי ליידיס (באנגלית: Manchester City Ladies Football Club) כפעילות צדדית במועדון מנצ'סטר סיטי, והחל משנת 2012, במסגרת הסכם חדש, הפך למחלקת כדורגל הנשים הרשמית של המועדון.
היסטוריה.
מנצ'סטר סיטי ליידיס, נוסד בשנת 1988 כמועדון נשים המסונף למועדון הגברים. למרות זאת, המועדון לא קיבל תמיכה ממועדון הגברים, נאבק במשך שנים על קיומו וסבל מקשיי תקציב ותנאים לאימון ומשחק. מאז הקמתה שיחקה הקבוצה בליגת המחוזות במסגרת המחוז הצפון מערבי. בשנת 2000 עלתה למחוז הצפוני בליגת המישנה.
כשבוצעה המהפכה בליגת הנשים האנגלית והוקמה הסופר ליג בשנת 2010, הקבוצה לא זכתה להצטרף לליגה והמשיכה לשחק שלוש עונות בליגת המישנה. במסגרת הרחבת הליגה המקצוענית באנגליה ל-18 קבוצות בשתי ליגות קיבלה גם הקבוצה הזדמנות ואף קודמה ישר לליגה הבכירה. כנראה גם כיוון שבתקופה זו החלה לקבל את תמיכת מועדון הגברים מבחינה תקציבית וכן זכתה לשיתוף מלא במתקני המועדון ובשדרוג תנאי האימון. במסגרת הכניסה לליגה הבכירה שינתה הקבוצה את שמה למנצ'סטר סיטי נשים והחתימה מספר שחקניות מפתח מהטובות באנגליה בתקופה זו.
בזירה המקומית.
מאז הצטרפה לסופר ליג הפכה הקבוצה לאחת החזקות והדומיננטיות שבה. היא זכתה באליפות בשנת 2016 ו-6 פעמים סיימה כסגנית האלופה. כמו כן זכתה שלוש פעמים בגביע וארבע פעמים בגביע הליגה.
בליגת האלופות.
בעונת 2016/2017 העפילה לראשונה לליגת האלופות והצליחה להגיע חצי הגמר בו הפסידה לליון. זה היה הישג השיא של הקבוצה אותו שחזרה גם בעונה הבאה שגם בה הפסידה בחצי הגמר לליון.
מאז העפילה לראשונה לליגת האלופות הקבוצה משחקת בה ברציפות.
סגל נוכחי.
מעודכן ל-23 בפברואר 2021
מאזדה CX-4
מאזדה CX-4 (באנגלית: Mazda CX-4) היא קרוסאובר קופה בעלת חמש מקומות שמיועדת לסין, היא מיוצרת על ידי מאזדה משנת 2016 והוצגה בשנת 2016 בתערוכת הרכב הבינלאומית של בייג'ינג.
מפרט טכני.
ה-CX-4 כוללת מנוע בנזין I4 צילנדרים בנפח 2.0 ליטרים או 2.5 ליטרים בהספקים של 158 או 192 כוחות סוס. תיבת הילוכים אוטומטית בעלת שישה הילוכים.
מתיחת פנים 2020.
בשנת 2020 עברה ה-CX-4 מתיחת פנים הכוללת פגוש קדמי ואחורי בעיצוב שונה אך מערכת ההנעה נשארה כמו לפני מתיחת הפנים.
אדגר פ. ז'אקובס
אדגר פליקס פייר ז'אקובס (Edgard Félix Pierre Jacobs; 30 במרץ 1904 - 20 בפברואר 1987), הנודע בשם העט אדגר פ. ז'אקובס (Edgar P. Jacobs), היה קומיקסאי וצייר בלגי, שנחשב לאחד מהאבות המייסדים של הקומיקס הבלגי, בעיקר בזכות סדרת הקומיקס שלו בלייק ומורטימר ושיתוף הפעולה הפורה שלו עם הרז'ה.
ביוגרפיה.
ז'אקובס נולד בבריסל, בלגיה ב-30 במרץ 1904. בצעירותו התעניין באמנות ובמוזיקה ועבד בעבודות מזדמנות באופרה.
בשנת 1919 סיים את לימודיו, ופנה לקריירה מוזיקלית כזמר בריטון באופרה. בשנת 1929 זכה במדליה השנתית של ממשלת בלגיה על שירה קלאסית. הוא המשיך לעסוק בשירה באופרות בבריסל ובליל בשילוב עבודות איור קטנות, עד שבשנת 1940 נטש לחלוטין את תחום המוזיקה ופנה לעסוק בציור. הוא החל בציור איורים מסחריים, ואף אייר במגזין הקומיקס לילדים "Bravo."
במהלך מלחמת העולם השנייה, כאשר הקומיקס פלאש גורדון נאסר לפרסום בבלגיה על ידי שלטונות הכיבוש הגרמניים, התבקש ז'אקובס לצייר לקומיקס סוף חלופי.
במקביל, הוא הפך לעוזרו וידידו הקרוב של הקומיקסאי הבלגי הרז'ה, ועזר לו באיור הקומיקס הסיגרים של פרעה. לאחר מכן סייע לו בצביעת הכוכב המסתורי, ובסידור וצביעה מחדש של הספרים טינטין בקונגו, טינטין באמריקה, שרביטו של אוטוקר והלוטוס הכחול. בהמשך גם השתתף בציור הספרים שבעת כדורי הבדולח ואסירי השמש. הרז'ה אזכר אותו בקריצות שונות לאורך הסדרה; כך למשל, בספר הסיגרים של פרעה מצויר ז'אקובס כאגיפטולוג חנוט בקבר פרעה, בשם "E.P. Jacobini". בנוסף מופיע ז'אקובס יחד עם הרז'ה בסצנת הסיום של הספר כרישי הים האדום.
הרז'ה סיפר ש
בשנת 1946 החל ז'אקובס לפרסם את סדרת הקומיקס שלו, בלייק ומורטימר, במגזין טינטין. הסיפור הראשון שהתפרסם היה "סודו של דג החרב".
בשנת 1947 ביקש ז'אקובס מהרז'ה לקבל קרדיט על חלקו ביצירת טינטין, אך הרז'ה סירב. מאז היחסים ביניהם התקררו, אך הסדרה של ז'אקובס המשיכה להתפרסם במגזין. בשנים הבאות המשיך לפרסם את פרקי הסדרה, שזכתה להצלחה רבה.